Isigidimi Sama-Xosa

Ipepa Lama-Xosa Lenyanga Pambili nto zak’wetu! [Lihlaulelwa 5s. ngonyaka kwase Kuqaleni.

Vol. XVII LOVEDALE, SOUTH AFRICA, SEPTEMBER 1, 1887. No. 218.

Isigidimi Sama-Xosa.

*NGOLWE-SINE, SEPTEMBER* 1, 1887.

UTYWALA.

Lengxoxo ilandelayo, iteta ngo tywala, siyitabata kwi *Christian Express.* Siyakuyinika ngokugixayo ukuze ibe mfutshane.

Kokumbuleka ukuba (itsho ke) besikunye nenkoliso yamapepa ase South Africa ekucaseni utywala (brandy) ukuba bungavulelwa pesheya kwe Nciba, saye sisiti lonto iyakufana nokubaqengqela ngefatyi, ukuba zibantywilisele, zibatshabalalise. Kwabako indawo yokungati londawo yokusiwa kwe brandi pesheya kwe Nciba ite gogololo, zanga ziyayekeka nendawo ebekubanjwene ngazo ngayo okwexeshana. Kutekenqa kakulu, kwamangaliseka yakuti intloko ka Rulumente ivakalise ukuba nendawana ezizinkantini ebezivaliwe malunga nesitili sase Qonce ziza kuvulwa kwakona. Yaye ke londawo yokuvalwa kwalo mabala atile, ibililinga lokukangela ukuba kotekanina malunga nokuncipa nokungancipi koselo pakati kwabantsundu. Yayinye kupela into ekalazekayo kwelolinga, yayibubuncinane bezondawo zivaliweyo, into ke leyo ebingenako ukufeza okukulu kwilinga elihle neliluncedo kangaka pofu, ete londawo yafana nokuti igqira liti umntu esifa wonke yicesine, suke ukumnyanga kwalo, lilibale kukuti cu ecikicaneni paya, ngesifo esesimgqibile. Ite lendawo abejonge kuyo u Rulumente, kwanaleyo ka Mr. Wood, eti yona mazongezwe zandiswe izitili ezingena tywala, ezo ndawo mbini zicaseneyo zibuye zavelisa ingxoxo engapele ndawo kwakona.

Ingxoxo ebiko pambi kwenkundla ye Palamente yefanele ukutiwa meqe malunga nendawo eti mabavunyelwe ukuba bazinxale ngotywala ngangenani abatanda ngalo, kwanendawo zokubohlwaya, xa kuvele indawo zokuba bohlwaywe, besunduzelwe butywala obo kuzo, ize pofu kutiwe mabayekwe benze apo batanda kona ngemali yabo. Yinto engumangaliso namhla le yokuba abakontsela lendawo yotywala babe nje ukuvana kwabo ngayo yokunika inyabesi yotywala kwabantsundu. Pofu kanti lona ilungelo lokuvota liyanyinwa, ize ziti imali ezixasa imfundiso yabo ziguyelwe pantsi, kwaye kunjalo nje bengenako ukuhamba ngokonwaba bangabuzwa pasi ezindleleni, kude ngamanye amaxesha abanye babanjwe besiya ezityalikeni? pofu singaze sike sive babanjwa bebesiya ezinkantini Ngecala lika Rulumente yayingu Mr. Hofmeyr, ilungu. elibekekileyo lase Stellenbosch no Sir Gordon Sprigg Ngababuta onke amabibi ento-ngento ezingavani nganto nalento kutetwa ngayo, ekude kwati nokude inge iroxiswa ngomva lendawo, yaroxiswa pezu kwamazwi ati—“ Akuko sihlahla sokubonisa ukuba unxile lukulile pakati kwa bantsundu, kanjalo akuko ndawo ityebisa ukuba utywala buyagqitiswa enanini ukuselwa pakati kwamaqaba, nokuba buyimbangeli ebangela ukuba bangenelwe ngamatyala entlobo zonke bona ngoko kunezinye izizwe.”

Kwade kwatshiwo nokutiwa Abantsundu bona abafuni ukuba kubeko zinkanti zivalwayo, nokutiwa uti u Rulumente akufun’ ukwenza okulungileyo ebantwini angaxaswa bani. Elicebo lika Rulumente nabaxasi bake yayi lelokuba lixoxwe ekubeni lalingelilo nelokwamkelwa, linjalonje lingavakali ne yona nto liteta yona. Ukuba indawo ezipembelela uselo azandisi lunxilo, maube lomteto ulungiselela ezompembelelo awuzifezi indawo owenzelwe zona, awunasihlahla kwindawo omiselwe zona. Ezingqondweni zomntu wonke, kukoleka ukuba ubunxila bahlala buyindlu yamatyala (crime) kwaye kakade bekungena kuvela nto yimbi. Lendawo yokuba ubunxila buyindlu yamatyala, inkolelo yayo, iya isanda ngokwanda, kwanjengokuba indawo ezibupembelelavo zikwanjalo. Bute kuba buse nziwa utywala (brandy) yaye ilahliwe nemiteto ebibiza imali ezitile kubenzi babo (excise laws) baza ngoko o Rulumente bafumaneka bebuhlahlela indlela zokuba yande intselo yabo, nokuba babangwe kukungacaci kwenyaniso eziveliswayo zoncedo olubekoyo kwindawo ezivale inkanti, nokuba kusuke kwacaca indawo elilungelo kubo kupela, abate bayikangela bayipicota kwangapambili kokwenza ngoluhlobo benze ngalo.

Kodwa kona xa ute umcimbi lo wakangelwa wendeliselwa, zininzi zona iziganeko ezityebisa ubunyaniso bokuba utywala bungumtshalalisi, nokuba ezo ziganeko ziye kufunwa nakulipina icala. Singake sitabate uhlanga olunga ma Lawo oluse South Africa olusuke Iweshwaka Iwapela ngenxa yabo, kwa nama Indiya ase North America, awabangiswa kwabubo. Zozibini ezozizwe zaye zingaba nini balomihlaba, (aboriginal races) zavelela kona, noko zibangile zapela.

Make sitabate lamabalana avaliweyo esitili sangase Qonce, size sikangele ukwanda korwebo lotywala olungeniswa kweli lizwe lase Africa ngokubanzi, ngokukodwa e West Coast, yona into eyakuvela isaya kubanje ngezo zizwe zabangayo.

Kodwa kona xa kukangelwa izizatu zoncedo olubekoyo ngokuvalwa kwamabala atile esitili sase Qonce, zininzi ke zona, nezokubona ngamehlo, ukuba ubunxila buncipile, ngamalazinge nasabonwayo luninzi Iwabantu. Baninzi abangavelisa iziqonga zokoko, nabaseke bakwenza oko, nabahleli sebecopele ukukwenza nokuba kude kwafuneka bede bafunga. Inteto yabo ib’ingahamba ngohlobo oluti— Bekuti oko ub’ungeko lomteto wokuvalwa kwe nkauti ezitile, bezihlala (inkanti) zitiwe ngunga zindimbane zezihlwele, zamadoda nabafazi nabantwana, bonke bepants'ukuba ngababomvu. Azi u Mr. Hofmeyr woyinqala na londawo ngokubekisele “ Kumaqaba ” aman’ukufunyanwa ecalambe ezikoteni, ehamba iziqu, epants’ukuti onke afu- nyanwe eziyakala ukunxila, esuke anje ngamaramnco aziralarume, ebangwa yi brandy, ehamba ehlaba imikosi, exoxa ngencoko ezif’amanqe, nenteto ezirwada zakwa Ntonjane. Yonke lonto yati *gogololo* wakumiswa lomteto wokuvalwa kwe nkanti.